kardosdrur/scandi-wiki huggingface dataset:
Immun-checkpoint

Immun-checkpoints er proteiner, der regulerer immunforsvaret. Immun-checkpoints er membranproteiner, der udtrykkes på overfladen af antigen-præsenterende celler, på T-celler og på cancerceller. De hæmmende immun-checkpoints stopper immunsvaret ved at lukke aktiveringen af T-cellerne ned. De aktiverende immun-checkpoints er tilstede for at starte og vedligeholde at immunsvar.

De mest omtalte immun-checkpoints hæmmer eller dæmper immunsvaret; specielt bliver T-cellerne hæmmet af nogle immun-checkpoints. Ved at forhindre at immunsystemet angriber kroppens celler i flæng, er immun-checkpoints et regulatorisk system af altafgørende betydning for et afbalanceret immunsvar og dermed for kroppens homeostase og for selv-tolerancen.

Checkpoint-blokering med monoklonale antistoffer rettet specifikt mod immun-checkpoints er under udvikling til vigtige behandlingsmetoder mod kræft.

James P. Allison og Tasuku Honjo fik i 2018 Nobelprisen i Fysiologi eller Medicin for de grundlæggende videnskabelige opdagelser om relationen mellem immun-checkpoints og cancer.

Immun-checkpoints og cancer 

Udtryk af hæmmende immun-checkpoints på overfladen af cancerceller betyder, at de kan undgå angreb af immunsystemet. De hæmmende immun-checkpoints er dermed en vigtig faktor for at cancerceller kan vokse og dele sig til livstruende tumorer.

Hæmning af immun-checkpoints er blevet et mål for cancer-immunterapi. FDA har godkendt nogle checkpoint-hæmmere, der blokkerer immun-checkpoints CTLA4, PD-1 og PD-L1.

Kendte immun-checkpoints

Efter deres biokemiske slægtskab kan immun-checkpoints henføres til nogle store superfamilier af molekyler.

Immunoglobulin-superfamilien 
 CTLA4  (fra en. cytotoxic T lymphocyte associated protein 4) eller CD152

Tumor nekrose faktor (TNF) receptor-superfamilien 
 CD27
 CD40
 OX40å
 GITR
 CD137.

B7-CD28-superfamilien 
 CD28 er receptor for CD80 (B7.1) og CD86 (B7.2)
 ICOS (Inducible T-cell costimulator) eller CD 278
Æ=== Andre ===
 PD-1 (programmed cell death protein 1) 
 PD-L1 (programmed death ligand 1)
 LAG-3 eller CD223

Se også 

 Dendritcelle
 Membranprotein
 Receptor

Henvisninger 

Immunforsvar
Biokemi
Proteiner
Peachtree City

Peachtree City er den største by i Fayette County, Georgia, USA. I 2016 havde byen et indbyggertal på . Byen ligger i den vestlige del af Fayette County og i den sydlige del af Atlanta-metroområdet.

Byen har et større system af veje (omkring 160 km i alt) til golfbiler, som gør et muligt at komme næsten overalt inden for byens område. Omkring 9.000 husholdninger i byen ejer en golfvogn og bruger dem til lokal transport.

Referencer

Eksterne henvisninger 

 Peachtree Citys hjemmeside 

Byer i Georgia
Når sneen falder

"Når sneen falder" er en dansk julesang fra 1988, fremført af Thomas Helmig og Søs Fenger. Sangen er skrevet og komponeret af Helmig og Peter A.G. Nielsen.

Historie 
Sangen er indspillet i 1988, mens Søs Fenger og Thomas Helmig var gift. Sangen handler om at tænke på de svage i samfundet - eksempelvis at være hjemløs i julen.

Spor 
7" single
"Når sneen falder" – 4:20

Musikere 
Følgende musikere var med på sangen;
Thomas Helmig – vokal, diverse instrumenter, sangskriver, komponist
Søs Fenger - vokal
Johs Stærk - kor
Jacob Riis-Olsen - kor
Tom R. Andersen - bjælder, programmer
Peter A.G. Nielsen - komponist

Hitlister

Referencer

Eksterne henvisninger 
Når sneen falder på Vimeo.

Singler fra 1988
Sange fra 1988
Thomas Helmig
Julesange
Mannefjorden

Mannefjorden er en fjord i Mandal kommune i Agder fylke i Norge. Fjorden har indløb fra Skagerrak og strækker sig omkring fem kilometer mod 
nord til Mandal by.

Ryvingen fyr ligger på østsiden af indløbet til fjorden, ret syd for Skjernøy. Andre øer på østsiden er Ferøy, Stussøy og Gismerøya, som har broforbindelse over til fastlandet ved Kleven. På vestsiden ligger øerne Storøy, Mannevær, Hatholmen, Risøya og Aspholmen. 

I centrum af Mandal munder Mandalselven ud i Mannefjorden.

Kilder og henvisninger 

Fjorde i Agder
Mandal
Pysen

Pysen er et skær i Mandal kommune i Agder. Øen er Norges sydligste punkt, og ligger ved .

Det var læreren Jostein Andreassen som i juli 1987 opdagede at skæret Pysen er Norges sydligste punkt. Læreren med naturhistorie og kystkultur som speciale, fik udvidet landets grænse med 110 meter mod syd. Tidligere havde Statens kartverk opgivet øen Vestre Kråga (3,4 km længere mod vest, () som Norges sørligste punkt.

Navnet Pysen kommer formentlig af  bestemt form af pys som betyder lille dreng.

Kilder og henvisninger

 Søgne-lærer fant Pysen – Norge utvidet mot sør 

Øer i Agder
Mandal
FabLab

Et fab lab eller fabLab (forkortet fra engelsk fabrication laboratory) er et skaberværksted. Det er et værksted hvor der er digitale og analoge værktøj som medlemmer kan anvende til at skabe ting.

Fablab findes over hele verden og hvert Fablab er udstyret med de samme digitale værktøj, som fx laserskærer, 3D-printere, CNC-fræser - og mikrocontrollere mm.

Fablab Foundation er den ikke-kommercielle hovedorganisation for alle Fablab rundt omkring i verden. Fablab Foundation startede i 2009 og driver blandt andet FabAcademy, som er en uddannelse i praktisk brug af værktøj i et Fablab.

Danske Fablab

Copenhagen Fablab - Valby, København
 FabLab i Spinderihallerne, Vejle
Fablab Danmark
FabLab Nordvest
FabLab RUC - Roskilde Universitet
FabLab TI

Se også
 Makerspace

Kilder/referencer

Hackerkultur
3D-printning
Computerværktøjer til design, modellering og fabrikation
Massachusetts Institute of Technology
Hackerkultur

Hackerkultur er en subkultur af individer, som påskønner den intellektuelle udfordring at anvende kreativitet til at få softwaresystemer til at virke på andre måder.

Hackerkultur behøver ikke være relateret til computere, men er det ofte. F.eks. kan en programmør, der skriver meget kildekode til computerprogrammer, oftest i forbindelse med fri software blive udnævnt til at være hacker. Det behøver ikke være programmering hackeren er ekspert i, han eller hun kan også være hardware-hacker eller HMI-hacker.

Se også
 FabLab
 Hacklab

 
It-kultur
Subkulturer
Hobby
Kongehøj (Aabenraa)

Legenden om Dannebrog fortæller, at Kongehøj eller Kongens Høj i Hjelm Skov ved Aabenraa er stedet, hvor Valdemar Sejr efter estlandstogtet i 1219 fremviste det danske flag Dannebrog, der var faldet ned fra himlen ved slaget ved Lyndanisse (Tallinn). I 1969 blev der på stedet rejst en mindesten ved 750-års jubilæet for slaget ved Lyndanisse. 
I Aabenraa har en skole fået navnet Kongehøjskolen.

Aabenraa
Historie
Legender fra middelalderen
Anne Mette Hancock

Anne Mette Hancock (født 8. december 1979) er en dansk krimiforfatter og journalist.

Baggrund og uddannelse 
Anne Mette Hancock er født i Gråsten i 1979 som datter af keramiker Jette Aagaard og tandlæge Per Anders Jensen. Hun er bror til restauratør Anders Aagaard. Hun har en bachelorgrad i historie og en kandidatgrad i journalist fra Roskilde Universitet (RUC).

Journalistisk karriere 
I løbet af sin journalistiske karriere har hun blandt andet skrevet livsstilsstof for Berlingske samt flere danske magasiner. Fra 2013 til 2015 var Anne Mette Hancock PR ansvarlig og pressechef for sin bror Anders Aagaard Jensens restaurationskæde Madklubben.

Forfatterskab 
Hancock debuterede som kriminalforfatter i 2017 med romanen Ligblomsten med journalisten Heloise Kaldan og drabsefterforskeren Erik Schäfer som hovedpersoner. Bogen lå øverst på bestsellerlisterne i månedsvis og indbragte hende Det Danske Kriminalakademis debutantpris. Året efter udkom opfølgeren Mercedes-snittet, som Anne Mette Hancock blev nomineret til Martha-prisen for i både 2018 og 2019, og i 2020 udkom tredje bind i serien, Pitbull, som indbragte hende en nominering til Publikumsprisen ved Krimimessen i Horsens. Serien er solgt til filmatisering og udkommer i 20 lande, herunder Tyskland, Frankrig og USA. Fjerde bind i serien, Martyr, udkommer i 2023.

I oktober 2018 vandt hun prisen som Årets Forfatter på BogForum.

Privatliv 
Hancock har tidligere boet i USA og Frankrig og er i dag bosat i København med sine to børn. Hun danner par med musiker og musikproducer Jacob Bredahl.

Bibliografi 
 Klap i, hest! : indrømmelser fra det perfekte liv, 2012 (sammen med Katrine Engberg)
 Ligblomsten: kriminalroman, 2017
 Mercedes-snittet: kriminalroman, 2018
 Pitbull: kriminalroman, 2020

Noter 

Journalister fra Danmark
Personer fra Gråsten
Romanforfattere fra Danmark
Kvindelige forfattere i det 21. århundrede
Bad Cat

Bad Cat er en tyrkisk computeranimationsfilm fra 2016 som er baseret på tegneserien med samme navn af Bülent Üstün.

Handling 

Shero er en alkoholiserede, ekstremt voldelige og 100 procent frastødende kat. Efter der bliver sparket ud af huset af ejeren dan begå overlagt mord, for første gang i sit liv virkelig alvorligt forelsket i en kat ved navnet Misscat. Der bliver vendt op og ned på kat Shero liv, da han opdager, at han har en søn. Moren er død, så lille Taco har ikke andre end sin far. Misscat vil sætte ham i lære som far i en dage? Nu er Shero parat til at komme videre med sit liv, men først han med sin søn vil røver en bank og skal blive jagtet af en zombie.

Medvirkende

Udsendelse 
Filmen blev udgivet i biografer den 5. februar 2016 i Tyrkiet med oprindelig tyrkisk dubbing, den 2. februar 2017 i Panama med panansk spansk dubbing, den 11. juli 2008 i Argentina med spansk dubbing, 23. november 2017 i Mellemøsten med engelsk dubbing, 18. oktober 2018 i Portugal med portugisisk dubbing. Filmen blev udgivet på DVD og Blu-ray den 6. september 2017 i Benelux med fransk dubbing. Filmen blev dubbet på polsk og screenet i Cinemax den 25. august 2017. Filmen blev dubbet på persisk sprog 2017 i Iran for video on demand.

Referencer

Eksterne henvisninger 
 

Film fra 2016
Film fra Tyrkiet
Computeranimationsfilm
Komediefilm
Actionfilm
Zombiefilm
Film baseret på tegneserier
Tyrkisksprogede film
Suresnes

Suresnes er en stor fransk provinsby. Den er beliggende i departementet Hauts-de-Seine.

Eksterne henvisninger 

Byer i Hauts-de-Seine
Hellefjorden (Mandal)

Hellefjorden er en fjord i Mandal kommune i Agder fylke i Norge. Den ligger syd for Tregde, og har indløb fra Skagerrak mellem Pysen i vest og Ytsteskjer i øst. Derfra går fjorden mod nordvest til Skjernøysundet på nordsiden af Skjernøya, som forbinder fjorden med Mannefjorden i vest.
Der ligger flere øer på hver side af fjorden. På østsiden ligger Store Sæsøy, Utøy, Risøy, Horsøy og Buøya, og på vestsiden ligger Sandøy, Hellersøy og den større Skjernøya.

Kilder og henvisninger

Fjorde i Agder
Mandal
Mou Suppe

Mou Suppe er et dansk varemærke, hvorunder der er produceret suppe og suppetilbehør siden 1960'erne. Suppeproduktionen startede ud fra en traditionel slagterbutik i Esbjerg, og udviklede sig til en reel industriproduktion. I dag er varemærket og produktionsfaciliteter i Tarp ved Esbjerg ejet af Tulip Food Company.

Historie 
Sigurd (1913-1996) og Vera Mou (1918-2017) startede i 1953 en lille slagterforretning på Hjertingvej i Esbjerg, hvor Vera var medhjælpende hustru. Konkurrencen var hård og der var kamp om kunderne. Vera Mou begyndte derfor at fremstille kød- og melboller efter sin mors gamle opskrift, og det viste sig at være en god idé, der fik mange kunder til at komme i forretningen. Kvinderne var begyndt at komme ud på arbejdsmarkedet og havde ikke tid til at lave tidkrævende mad som at koge suppe, så i 1966 begyndt Vera Mou at koge oksekødssuppe fra bunden af gode råvarer, tilsat en portion tålmodighed på otte timers kogetid, og bagefter fryse den ned. Det blev en succes, som også andre slagterforretninger fulgte op, de købte Mous supper og engagerede Vera Mou til at demonstrere og give smagsprøver. Senere kom hønsekødsuppe og andre varianter til. Den lille slagterforretning blev efterhånden for trang til den stigende produktion af supper og boller, hvorfor man i 1970 flyttede suppeproduktionen ud i en fabrik.

94-årige Vera Mou fortæller i et interview offentliggjort i 2012 om engang fabrikken fik besøg af Finansieringsinstituttet i forbindelse med lån til udvidelse. Da rundturen kom til administrationen, kunne repræsentanten fra instituttet konstatere, at han aldrig havde set så lille et kontor. Til det svarede Vera, at de jo ikke var kontoret de skulle leve af, de skulle leve af at arbejde. Et konkret driftsøkonomisk faktum var, at hver medarbejder årligt producerede 1,2 millioner liter suppe.

I en længere udgave af samme interview, offentliggjort i 2018, genfortæller hun hele historien om vejen fra slagterbutik til fabrik.

I 1995 blev Mou opkøbt af Danish Prime og varemærket Mou Suppe blev en del af Tulip Food Company, som fortsat tilbereder supper efter Vera Mous opskrifter og viderefører hendes traditioner.

Ekstern henvisning 
 Mous hjemmeside
 Vera Mou interview offentliggjort i 2012
 Vera Mou interview offentliggjort i 2018

Referencer 

Etableret i 1953
Fødevarevirksomheder i Danmark
Virksomheder i Esbjerg
Fødevaremærker
Danish Crown
Tregde

Tregde er en landsby i den østlige ende af   Mandal kommune i Vest-Agder fylke i Norge. Stedet ligger 5 km sydøst for Ime og 8 km sydvest for Harkmark på fylkesvej 203. Gamle Tregdevei går fra Tregde marina til Tregde centrum.

Tregde er en gammel udhavn med tidligere fiskeri- og lodsvirksomhet. I dag er stedet et turistområde med hotel, hytter til leje og private hytter. Det gamle center i øst er rimelig godt bevaret.

Udgangspunktet for det norske højdesystem NN1954 var et fastmærke ved en vandstandsmåler i Tregde.

Kilder og henvisninger

Tregde på norgeskart.no
Mandal
LIFE Fonden

LIFE Fonden er en erhvervsdrivende fond med almennyttigt sigte, der har til formål at højne den naturvidenskabelige dannelse, uddannelse og forskning samt styrke danske børn og unges motivation og interesse for naturvidenskab. LIFE Fonden driver det naturvidenskabelige undervisningsinitiativ LIFE

LIFE er et landsdækkende og almennyttigt undervisningsinitiativ. LIFEs mission er, at flere børn og unge får markant styrket deres viden om og fascination af naturvidenskab gennem undersøgelsesbaseret naturfagsundervisning. LIFE tilbyder gratis naturfaglige undervisning forløb til grundskolen og ungdomsuddannelserne, hvor elever arbejder med virkelighedsnære problemstillinger, der understøtter FN’s Verdensmål. LIFE Forløb er udviklet i samspil med skoler, virksomheder og forskningsmiljøer.

Direktør i LIFE Fonden er tidligere undervisningsminister, Christine Antorini.

Navn og oprindelse 
Navnet LIFE er et akronym sammensat af ordene: Læring, Idéer, Fascination og Eksperimenter.

LIFE er etableret og støttet af Novo Nordisk Fonden. Den 1. december 2020 blev LIFE etableret som en selvstændig og uafhængig fond – LIFE Fonden. Det forventes, Novo Nordisk Fonden vil give bevillinger til LIFE Fonden på op til i alt knap 1,9 mia. kroner de første 10 år.

Undervisningsforløb 
Undervisningsforløbene fra LIFE – kaldet LIFE Forløb – kan bestå af et eller to selvstændige forløb med egne læringsmål. Til et LIFE Forløb udgives der altid et kitforløb, hvor klassen arbejder med materialer fra et LIFE Kit og øvelser på den digitale platform MY:LIFE.

Som overbygning til nogle LIFE Forløb udgives der også et labforløb, hvor klassen kan arbejde i et af LIFEs laboratorier. Klassen kan enten få besøg på skolen af det mobile laboratorium LIFE Mobil Lab – eller klassen kan fra efteråret 2021 besøge LIFE Campus i Lyngby.

LIFE Forløb 
Færdigt udviklede LIFE Forløb som undervisningsinstitutioner kan bestille:

 Enzymjagten til 6. klasse (natur/teknologi)
 WeGrow til 8. klasse (biologi, fysik/kemi, geografi)
 Turbovækst til 9. klasse (fysik/kemi, biologi, geografi)

Ledelse i LIFE 

 Direktør: Christine Antorini
 Udviklings - og undervisningschef: Henrik Busch
 Ressourcechef: Glenn Christensen
 Leder for kommunikation: Anne Reinholdt
 Leder for udvikling: Ditte Linde Thomsen
 Leder for undervisning: Jon Gade
 Leder for redaktion og digital: Marie Danø

Bestyrelse i LIFE Fonden 
 Jesper Fisker, formand
 Marianne Philip, næstformand
 Martin Tvede Zachariasen
 Per Falholt
 Jette Rygaard
 Birgitte Nauntofte

Referencer og kilder 

Novo Nordisk
Fonde fra Danmark
Pee-wee Herman

Pee-Wee Herman er en karakter fra børneserien: Pee-Wee's Playhouse, som spilles af Paul Reubens. Pee-Wee er en mand, der leger som et barn med sine venner, Stoller, Pterri, Globey, Conky, Magiske Skærm, Gulvor, Klokky, Frk Yvonne, Kongen af Tegnefilm, Mrs Rene, Cowboy Curtis, Randy og blomsterne. De laver sjove ting, som det hemmelige ord. Når nogen siger det hemmelige ord, skal alle råbe så højt de kan. Der er ingen der keder sig i legehuset, hvor der er tegnefilm, snacks og leg!

Fiktive personer
Zafir

Zafir kan henvise til:

 Zafir (film fra 2003) – dansk film fra 2003 af Malene Vilstrup
 Zafir (film fra 2011) – dansk kortfilm fra 2011 instrueret af Thomas Bagger
Afvej

Afvej kan henvise til:

 Afvej (film fra 1994) – kortfilm fra 1994 instrueret af Hans Fabian Wullenweber
 Afvej (film fra 2023) - dansk kortfilm fra 2023 instrueret af Mathias Østebø Weng
 Afvej (kortfilm) – kortfilm instrueret af Malou Reymann
Then We Take The World ApS

Then We Take The World er et dansk music-management med kontor i både København og Los Angeles. Then We Take The World blev grundlagt af Kasper Færk og Lasse Siegismund i 2010, og repræsenterer artister som blandt andre Lukas Graham, Patrick Dorgan og Future Animals.

Referencer

Eksterne henvisninger 
 
 

Pladeselskaber fra Danmark
Etableret i 2010
Dendritcelle

Dendritceller (DC) eller antigenpræsenterende celler (APC) er specialiserede leukocytter (hvide blodlegemer), som er en del af pattedyrenes immunforsvar. De findes i huden og de indre overflader af næsen, lungerne, maven og tarmene. Der virker dendritcellerne som mellemled mellem det uspecifikke immunforsvar og det specifikke immunforsvar ved at erkende og optage antigener for derefter at præsentere dem på overfladen over for B-celler og T-celler i en lymfeknudene.

Dendritceller udvikles fra monocytter, der udvikles fra stamceller i benmarven.

Ralph M. Steinman fik i 2011 halvdelen af Nobelprisen i fysiologi eller medicin for at opdage den centrale rolle af dendritcellerne i det uspecifikke eller adaptive immunforsvar.

Mekanisme 

Umodne dendritceller reagerer ved hjælp af såkaldte pattern recognition receptorer (PRR) såsom de Toll-lignende receptorer (TLR) på celleoverfladen og på de indre membraner med indtrængende bakterier og virus. Ved pinocytose bliver antigenerne optaget og nedbrudt for at blive præsenteret som fragmenter på MHC-molekylerne på celleoverfladen. Samtidig aktiveres celleoverflade-receptorer kaldet immun-checkpoints, der aktiverer T-cellerne og B-cellerne.

Typer 

Konventionelle dendritceller (cDC, tidligere kaldet myeloide dendritceller, mDC) har Toll-lignende receptorer på overfladen (TLR2 og TLR4) og producerer interleukiner, specielt IL6 og IL12, tumor necrosis faktor (TNF) og chemokiner.

Plasmacytoide dendritceller (pDC) har Toll-lignende receptorer på indre membraner (TLR7 og TLR9) og producerer Interferon-alfa (INFa eller type1-Interferon). TLR 7 and TLR 9 reagerer henholdsvis med enkeltstrenget RNA (ssRNA) og ikke-methylerede CpG DNA-sekvencer.

Se også 

 immun-checkpoint
 Ebolavirus

Henvisninger 

Immunforsvar
Axel Wenner-Gren

Axel Leonard Wenner-Gren (oprindeligt Wennergren født 5. juni 1881 i Uddevalla, død 25. november 1961 i Stockholm) var en svensk erhvervsleder og finansmand. Han var administrerende direktør for Electrolux 1920–25 og bestyrelsesformand 1926–39. I mange år var han majoritetsejer i Svenska Cellulosa og hovedaktionær i Bofors. Han fik et medicinsk æresdoktorat i Uppsala i 1954 og et æresdoktorat ved Chalmers tekniska högskola i 1957.
Winston Churchill anså ham for pro-tysk og kunne ikke anbefale hertugparret af Windsor at tage mod hans invitation til et krydstogt.

Referencer 

Erhvervsfolk fra Sverige
Khalid (sanger)

Khalid Donnel Robinson (født 11. februar 1998 i Georgia, USA), bedre kendt som Khalid, er en amerikansk sanger og sangskriver.

Eksterne henvisninger 
 

Sangere fra USA
The Human Centipede (First Sequence)

The Human Centipede (First Sequence) er en nederlandsk gyserfilm fra 2009. Filmen er instrueret af Tom Six og havde premiere ved London FrightFest Film Festival den 30. august 2009.

Medvirkende

Kilder

Eksterne henvisninger 

 

Film fra 2009
Film fra Holland
Gyserfilm
Engelsksprogede film
Japansksprogede film
Splatterfilm
Edd China

Edward John China (født 9. maj 1971) er en engelsk tv-vært, mekaniker, motorspecialist og opfinder, der er bedst kendt som vært og mekaniker i Discovery Channels tv-program Wheeler Dealers. Han har også optrådt i den gamle udgave af Top Gear, Auto Trader, Scrapheap Challenge og Fifth Gear. Siden 2018 har han lavet sin egen YouTube-serie kaldet Edd China's Garage Revival.

China er direktør for to virksomheder; Grease Junkie (hjemmesiden der sælger Wheeler Dealers og Grease Junkie merchandise), og Cummfy Banana Ltd, der er et butik, hvor han sælger og styrer sine bil-kreationer og hans verdensrekordforsøg. China har Guinnessrekorden for hurtigst skur, toilet, seng, mælkevogn og største motoriserede indkøbsvogn.

Referencer

Eksterne henvisninger 
 Edd China's Facebook Page
 Grease Junkie Website 
 Edd's Twitter account 
 Wheeler Dealers Official Website 
 Edd's YouTube channel 
 Cummfy Banana Website 
 

Personer fra England
Mekanikere
Dead Man Down

Dead Man Down er en amerikansk neo-noir kriminal-thriller skrevet af J.H. Wyman og instrueret af danske Niels Arden Oplev. I hovedrollerne medvirker Colin Farrell, Noomi Rapace, Dominic Cooper og Terrence Howard og blev udgivet den 8. marts, 2013. Dead Man Down var Oplev's første film siden Mænd der hader kvinder (film) (2009) hvor Rapace også medvirkede med musik af Jacob Groth.

Rolleliste 
 Colin Farrell som Victor/László Kerick
 Noomi Rapace som Beatrice Louzon
 Dominic Cooper som Darcy
 Terrence Howard som Alphonse Hoyt
 Isabelle Huppert som Maman Louzon
 Luis Da Silva som Terry
 Wade Barrett som Kilroy
 Franky G som Luco
 Declan Mulvey som Goff
 John Cenatiempo som Charles
 Roy James Wilson som Blotto
 Stephen Hill som Roland
 Aaron Vexler som Paul
 Accalia Quintana som Delphine
 James Biberi som Ilir
 F. Murray Abraham som Gregor
 Andrew Stewart-Jones som Harry
 William Zielinski som Alex
 Armand Somsante som Lon Gordon
 Raw Leiba som Harry's Jamaican #2

Referencer

Eksterne henvisninger 
 

Amerikanske film fra 2013
Kriminalfilm fra USA
Neo-noir
Film instrueret af Niels Arden Oplev
Engelsksprogede film
The Human Centipede 2 (Full Sequence)

The Human Centipede 2 (Full Sequence) er en nederlandsk-britisk exploitation-gyserfilm fra 2011. Filmen er instrueret af Tom Six og havde premiere ved Fantastic Fest den 22. september 2011.

Filmen blev indspillet i farve og senere konverteret til sort-hvid.

Medvirkende

Kilder

Eksterne henvisninger 
 

Britiske film fra 2011
Film fra Holland
Dramafilm
Engelsksprogede film
Exploitation-film
Film i sort-hvid
Gyserfilm fra Storbritannien
Ryan Tannehill

Ryan Timothy Tannehill III (født d. 27. juli 1988) er en amerikansk fodbold-quarterback som spiller for Tennessee Titans i NFL. Tannehill spillede tidligere for Miami Dolphins, siden han blev draftet som nummer 8 i 2012. Han skiftede til Titans i 2019.

Rekorder

Rekorder med Miami Dolphins 

 Flest succesfulde afleveringer i en sæson. (392 i 2014)
 Flest succesfulde afleveringer i en sæson som en første-års spiller. (282 i 2012)
 Højeste procent af succesfulde afleveringer i en sæson. (66,4% i 2014)
 Flest forsøgte afleveringer som første-års spiller. (484 i 2012)
 Flest yards kastet i en sæson som første-års spiller. (3.294 i 2012)
 Flest succesfulde afleveringer i træk i en kamp. (25 i 2015) (Også en NFL-rekord, som er delt med Philip Rivers)

Eksterne henvisninger 

Amerikansk fodbold-spillere fra Texas
Amerikansk fodbold-spillere fra Miami Dolphins
Harkmarkfjorden

Harkmarkfjorden er en fjord i den østlige del af Mandal kommune i Agder fylke i Norge. Den har indløb nord for Kåløy og strækker sig 5,5 kilometer mod nord til bygden Harkmark, som fjorden er opkaldt efter. Lige indenfor indløbpet deler fjorden sig i to,  og en lille del går mod sydvest til Selvåg. Den anden del går gennem det smalle sund Strømmen, som kun er omkring 30 meter på det smalleste. Lige der indenfor ligger tre små holme, Prikkmannsholmen, Hattholmen og Kråkeholmen.

Kilder og henvisninger

Fjorde i Agder
Mandal